星期二一枝公食lunch,所以遠遠地去咗九記.是日12:45,一去到樓下無位,阿姐叫我上樓. 上到樓上差d笑,因為樓上所有人都係唔出聲,目無表情,十足十黑社會講數咁!原來係因為所有人都係等緊食!一坐底叫碗牛腩米,sorry,無米,改河. 隔離阿叔叫麵,sorry,得粗麵喎...真係有d攪嘢.清湯腩河到,真係幾得喎,連個湯飲光都唔口渴. 但係真係唔夠飽,所以再叫多個咖哩麵. 一個字- 掂! 咖哩香濃,就算印度阿差整到個味,d牛腩都無佢咁好質感同咬口!